Joseph Zerafa Joseph Zerafa (Mġarr, 31 ta' Mejju 1988) huwa futboler professjonali Malti li jilgħab bħala midfilder fil-klabb tal-Premier League Malti Birkirkara. Joseph beda l-karriera tiegħu meta kellu sitt snin ma' Sirens. Is-sena ta' wara ngħaqad man-"nursery" tar-raħal tiegħu, Mġarr United fejn għamel magħhom erba' snin oħra. Fl-età ta' 13-il sena, Joseph mar man-"nursery" ta' Hibernians u għamel sentejn. Fis-sena 2005 issieħeb ma' Birkirkara. Zerafa iddebutta fil-Premier League Malti fl-istaġun 2005–06, liema staġun Birkirkara rebħu t-titlu. Joseph skorja l-ewwel gowl tiegħu kontra Msida Saint-Joseph meta t-tim tiegħu rebaħ 2-1. Fl-istaġun 2010–11 Joseph estenda l-kuntratt tiegħu għal tlett snin oħra f'Ġunju 2011. Fl-istaġun 2011–12, il-prestazzjonijiet ta' Zerafa wassluh sabiex jisstabbilixxi ruħu bħala wieħed mill-aħjar difensuri xellugin fil-Premier League. Fit-2 ta' Ġunju 2012, huwa għamel id-debutt kbir tiegħu għat-tim nazzjonali Malti fir-rebħa ta' 2–0 kontra il-Lussemburgu. Birkirkara